b'\n_START_ARTICLE_\nSIG P220\n_START_SECTION_\nRakenne\n_START_PARAGRAPH_\nPistoolin runko on kevytmetallivalua, luisti taas on pr\xc3\xa4ss\xc3\xa4tty ter\xc3\xa4slevyst\xc3\xa4 ja sen etulevy on kiinnitetty hitsaamalla. Sulkukappale on erillinen, ty\xc3\xb6stetty kappale, joka on upotettu luistiin ja lukittu py\xc3\xb6re\xc3\xa4n tapin avulla.  _NEWLINE_Rungon vasemmalla puolella on kolme vipua: luistin salpa, vasaran vapautinvipu ja purkusalpa. Luistin vet\xc3\xa4minen taakse ja p\xc3\xa4\xc3\xa4st\xc3\xa4minen eteen viritt\xc3\xa4\xc3\xa4 aseen. Vasaran vapauttimesta painamalla siirtyy virekynsi irti vasarasta, jolloin vasara ly\xc3\xb6 jousensa voimalla eteen, kunnes se tarttuu varmistuskynnykseen, joka pit\xc3\xa4\xc3\xa4 sen irti iskurista. Lukitustappi lukitsee iskurin.'